open-index/open-wikipedia-markdown huggingface dataset:
Բիբլոս Բանկ Արմենիա

Բիբլոս Բանկ Արմենիա ՓԲԸ-ն հայաստանյան բանկ է, որը տրամադրում է միջազգային ստանդարտներին համապատասխան կորպորատիվ և մանրածախ բանկային ծառայություններ Երևանում գործող չորս մասնաճյուղում։ Բիբլոս Բանկ Արմենիան Բիբլոս Բանկ Ս.Ա.Լ.-ի դուստր ընկերությունն է։ Հայաստանում գործող 18 բանկերից մեկն է, որի գործունեությունը կարգավորվում է Կենտրոնական բանկի կողմից։

## Պատմություն
Բիբլոս Բանկ Արմենիան հիմնվել է 2007թ. դեկտեմբերին Բիբլոս Բանկի կողմից Հայաստանում գործող ԻԹԲ Միջազգային Առևտրային Բանկի բաժնետոմսերի 100% ձեռքբերման արդյունքում։

Բիբլոս Բանկ Արմենիան սկսել է գործունեությունն իր առաջին մասնաճյուղով 2008 թվականի սկզբին, այնուհետև՝ բացել ևս երեք մասնաճյուղ 2012, 2020 և 2021 թվականներին։

2008թ.-ին Վերակառուցման և Զարգացման Եվրոպական Բանկը (ՎԶԵԲ) և ՕՊԵԿ-ի Միջազգային Զարգացման Հիմնադրամը (ՕՄԶՀ) ձեռք են բերել համապատասխանաբար 25% և 10% մասնակցություն Բիբլոս Բանկ Արմենիայի կանոնադրական հիմնադրամում։

Մինչեւ 2016 թվականի ավարտը Բիբլոս Բանկ Ս.Ա.Լ.-ը ձեռք էր բերել ՎԶԵԲ-ի և ՕՊԵԿ-ի բոլոր բաժնետոմսերը Բիբլոս Բանկ Արմենիայի կանոնադրական կապիտալում (ընդհանուր առմամբ 262,491 բաժնետոմս)։

2022 թվականին Բիբլոս Բանկ Արմենիան Mastercard-ի կողմից արժանացել է Premium Card Portfolio Launch մրցանակին՝ պրեմիում դասի World Elite™ Mastercard®-ը ներկայացնելու համար։

#### Գործունեություն
Բանկի հիմնական գործունեությունն է ավանդների ներգրավումը, հաճախորդների հաշիվների սպասարկումը, կորպորատիվ և մանրածախ վարկերի տրամադրումը, վճարահաշվարկային գործառնությունների, ինչպես նաև արժեթղթերով և արտարժույթով գործարքների իրականացումը։

## Կանոնադրական հիմնադրամ
Բանկի կանոնադրական հիմնադրամը կազմում է 26,249,100,000 (քսանվեց միլիարդ երկու հարյուր քառասունինը միլիոն հարյուր հազար) ՀՀ դրամ։

Բանկի կանոնադրական հիմնադրամը բաղկացած է 262,491 (երկու հարյուր վաթսուներկու հազար չորս հարյուր իննսունմեկ) հատ հասարակ անվանական բաժնետոմսից, 100,000 (հարյուր հազար) ՀՀ դրամ անվանական արժեքով։

Բանկի կառավարման մարմիններն են․

* Բանկի բաժնետերերի ընդհանուր ժողովը,
* Բանկի խորհուրդը,
* Բանկի տնօրինությունը, 
* Բանկի գլխավոր գործադիր տնօրենը։

## Բանկի խորհուրդ և ղեկավարություն

* Ալան Վաննա, Խորհրդի նախագահ
* Դոկտոր Ֆրանսուա Բասսիլ Սեման, Խորհրդի անդամ
* Մարվան Մոհարրամ, Խորհրդի անդամ
* Սելիմ Ստեֆան, Խորհրդի անդամ
* Միշել Սարուֆիմ, Խորհրդի անդամ
* Վասկեն Յակուբյան, Խորհրդի անդամ
* Հայկ Ստեփանյան, Գլխավոր գործադիր տնօրեն
* Արա Խաչատրյան, Իրավաբանական բաժնի ղեկավար
* Վիկտորյա Քոչարյան, Ռիսկերի Կառավարման վարչության ղեկավար
* Անի Սարգսյան, Ֆինանսների և վարչարարության գլխավոր վարչության ղեկավար, գլխավոր հաշվապահ
* Վահան Կաջայան, Առևտրային գործառնությունների վարչության ղեկավար
* Աստղիկ Բարսեղյան, Ներքին աուդիտի բաժնի ղեկավար

## Տես նաև
Հայաստանի տնտեսություն

Հայաստանի բանկային համակարգ

Հայկական դրամ

## Ծանոթագրություններ
Անվճար առաքում

**Անվճար առաքում**, մարքեթինգային մարտավարություն, որն օգտագործվում է ինչպես շուկաների, այնպես էլ վաճառողների կողմից որպես վաճառքի ռազմավարություն՝ հաճախորդներին գրավելու նպատակով։

## Առցանց վաճառքի մոդել
Առցանց խանութները զգալի առավելություն ունեն ավանդական «օֆլայն» խանութների նկատմամբ՝ շնորհիվ իրենց պարզեցված վաճառքի մոդելի։ Պահեստում ապրանքները պահելու և ապրանքներն անմիջապես սպառողին առաքելու շնորհիվ տրանսպորտային զգալի ծախսերի խնայողություն է լինում ինչպես վաճառողի կողմից (ապրանքը խանութ ուղարկել), այնպես էլ սպառողի կողմից (խանութ կամ փոստ հասնելու ծախսեր)։

## Առաքում և վճարներ
Պարզեցված բիզնես մոդելը մատակարարների համար ապահովում է պոտենցիալ ավելի ցածր ծախսեր կամ ավելի բարձր շահույթ։ Վաճառողn ի սկզբանե գրավում է հաճախորդներին ցածր գներով՝ ցույց տալով ավելի ցածր գին՝ նվազեցնելով վերադիր ծախսերը։ Երբ գնորդը հետաքրքրություն է հայտնում գնման նկատմամբ և այն ավելացնում է «զամբյուղի» մեջ, մատակարարը պատվերի գումարին ավելացնում է առաքման արժեքը, ինչպես նաև ցանկացած այլ կիրառելի վճար (ներառյալ հարկերը) մինչև վճարումը կատարելը։ Քանի որ վաճառողը կամ շուկան կարող են նաև հանդես գալ որպես մատակարար, հնարավոր է, որ սպառողին պարտադրված առաքման արժեքը տարբերվի լոգիստիկ ծախսերից։ Որոշ շուկաներ դա օգտագործում են որպես եկամտի աղբյուր՝ էլ ավելի մեծացնելով շահույթը կամ վաճառողին ավելի ցածր գներով գովազվելու հնարավորություն տալով։

Ըստ ComScore-ի տվյալների՝ 2017 թվականի չորրորդ եռամսյակում ԱՄՆ-ում էլեկտրոնային առևտրի գործարքների 65%-ն իրականացվել է անվճար առաքմամբ։ Ավելին՝ հարցվողները որպես ապրանք գնելու կարևորագույն գործոն նշել են անվճար առաքումը (նշումների 54%-ը), որին հաջորդում են բացառիկ առաջարկները (23%), վաճառքի հարկի բացակայությունը (10%), արագ առաքումը (9%) և խանութից վերցնելը (5%)։

Շատ գնորդներ վճարովի առաքումն ընկալում են որպես ապրանք գնելու խոչընդոտ և նախքան գնումը զամբյուղից դուրս թողնելու պատճառ։ 2018 թվականին հարցվածների 31,6%-ը նշել է անվճար առաքման բացակայությունը` որպես առցանց գնումներ կատարելիս հիմնական խոչընդոտ։

Որոշ վաճառողներ առաջարկում են անվճար առաքում միայն ապրանքների հատուկ կատեգորիաների համար կամ երբ գինը գերազանցում է որոշակի շեմը։ Այս շեմը սովորաբար սահմանվում է մի փոքր ավելի բարձր, քան պատվերի միջին արժեքը՝ դրանով իսկ դրդելով հաճախորդներին ավելի մեծ գնումներ կատարել։ Վաճառողի շահույթը մեծանում է քանակի հաշվին, և այդպիսով վաճառողները կարող են մասամբ փոխհատուցել առաքման ծախսերը։

## Ծանոթագրություններ

Կատեգորիա:Մարքեթինգ
Մարս-2Մ համար 522

**Մարս-2Մ համար 522** (, կամ՝ **Марс 1969Б**, **Mars M-69 No.522**), խորհրդային ավտոմատ միջմոլորակային կայան, որը նախատեսված էր Մարսի ուղեծիր դուրս գալու համար։ Կայանը ուներ երեք տեսախցիկներ, որոնց պատկերը նախատեսված էր ուղարկել երկիր որպես հեռուստատեսային ազդանշան։ Կայանի վրա տեղադրված էին նաև ռադիոմետր, մի շարք սպեկտրոմետրեր և Մարսի մթնոլորտում ջրի գոլորշիները հայտնաբերելու համար նախատեսված գործիք։ Խորհրդային Միության Մարս ծրագրի շրջանակներում արձակված հերթական կայանը։ Կայանը կառուցվել է 2Մ միջմոլորակային կայանների հենքի վրա։ Կրող հրթիռի հետ կապված խնդրի պատճառով այն կործանվեց Ալթայի լեռներում։

## Արձակում
Կայանը արձակվել է Բայկոնուր տիեզերակայանից 1969 թվականի ապրիլի 2-ին ժամը 10:33:00-ին, արձակման համար օգտագործվեց Պրոտոն կրող հրթիռ։ Կրող հրթիռի առաջին աստիճանի շարժիչներից մեկը բռնկվեց գրեթե անմիջապես մեկնարկից հետո։ Մնացած շարժիչները կարողացան փոխհատուցել քարշի ուժը մոտ 30 վայրկյան, սակայն հրթիռի պատյանի այրումը ի վերջո հանգեցրեց կառավարման վերահսկողության կորստի։ Շարժիչները անջատվեցին, և հրթիռը ետ ընկավ Երկիր և պայթեց մեկնարկից 41 վայրկյան անց։

## Վթարի հետևանքներ
Մարս-2Մ համար 522 կայանի կրող հրթիռի վթարից հետո քամին թունավոր վառելիքի գոլորշիները քշեց դեպի արձակման համալիր, ինչի պատճառով Բայկոնուր տիեզերակայանի արձակման համալիրը անօգտագործելի էր դարձել, մինչ անձրևը մաքրել թունավոր մնացորդները։ Արձական մասնակցող անձնակազմը մնացել էր տիեզերակայանում թակարդի մեջ և չէր կարողացել հեռանալ, քանի որ թափված ազոտի տետրոօքսիդի լիճը փակել էէ մուտքերից մեկը, մինչդեռ մյուս մուտքը արգելափակվել է հրթիռի դեռևս չվնասված երկրորդ աստիճանով։ 

Երբ այս աղետը տեղի ունեցավ, դեպի Մարսի թռիչքի պատուհանը փակվեց, և Խորհրդային Միությունը չկարողացավ արձակել որևէ այլ Մարսի կայան մինչև 1971 թվականը։ Դա նաև հանգեցրեց մի շարք Լունա կայանների 1969 թվականին նախատեսված արձակումների։ Վթարը նաև խորը տպավորություն թողեց խորհրդային զինվորականների վրա, ովքեր մասնակցում էին արձակմանը, և հանգեցրեց նրան, որ հաջորդ սերնդի բալիստիկ հրթիռների մշակումը հիմնվեց ավելի անվտանգ պինդ վառելիքով շարժիչների վրա։

## Տես նաև
* Մարս ծրագիր

## Ծանոթագրություններ

## Արտաքին հղումներ
* Cornell University's Mars Missions page
* The Soviet Mars program, Professor Chris Mihos, Case Western Reserve University

Կատեգորիա:1969 հիմնադրումներ
Կատեգորիա:Առաքելություններ դեպի Մարս
Կատեգորիա:Ավտոմատ միջմոլորակային կայաններ
Կատեգորիա:Մարս ծրագիր
Կատեգորիա:Մարս մոլորակ
Օլիվեր Քըրք

**Օլիվեր Լեոնարդ Քըրք** (, ), ամերիկացի բռնցքամարտիկ, 1904 թվականի Ամառային օլիմպիական խաղերի կրկնակի չեմպիոն։

1904 թվականին Սենթ Լուիսում կայացած խաղերում Քըրքը մասնակցել է ինչպես թեթև (մինչև 52,2 կգ), այնպես էլ կիսաթեթև (մինչև 56,7 կգ) քաշային կարգերում։ Նա երկու կարգերում էլ հաղթող է դարձել՝ ընդհանուր առմամբ անցկացնելով երկու մենամարտ։ Քըրքը դարձել է Օլիմպիական խաղերի պատմության մեջ նույն խաղերի ժամանակ երկու տարբեր քաշային կարգերում հաղթած միակ բռնցքամարտիկը։

## Կենսագրություն
Օլիվեր Քըրքը ծնվել է 1884 թվականին Նեբրասկա նահանգի Բիատրիս քաղաքում։

Նա միակ բռնցքամարտիկն է, ով միևնույն Օլիմպիական խաղերում տարբեր քաշային կարգերում երկու ոսկե մեդալ է նվաճել։ Այդ նվաճմանը նա հասել է Սենթ Լուիսում կայացած 1904 թվականի Ամառային օլիմպիական խաղերում։ Քըրքը սկզբում հաղթել է թեթև քաշային կարգում՝ նոկաուտի ենթարկելով Ջորջ Ֆիննեգանին՝ այդ կարգում եղած միակ մրցակցին։ Քըրքն ընդգրկված չի եղել կիսաթեթև քաշային կարգում, բայց քանի որ այդ կարգում հայտավորված է եղել միայն երկու բռնցքամարտիկ, մարզասերները ցանկացել են Քըրքին տեսնել հաղթող Ֆրենկ Հալերի հետ մենամարտում։ Քըրքը հաղթել է մրցավարների որոշմամբ և արժանացել ոսկե մեդալի։

Օլիմպիական խաղերից հետո՝ 1906 թվականին, Քըրքը դարձել է պրոֆեսիոնալ և հաղթել իր առաջին երեք մենամարտերում, այդ թվում՝ 1912 թվականին կիսաթեթև քաշային կարգի երկարամյա չեմպիոն Էյբ Աթելին։ Բայց 1913 թվականին Քըրքը պարտվել է Աթելին պատասխան մենամարտում։ Մինչև 1915 թվականը պրոֆեսիոնալ մենամարտերում նա տարել է 4 հաղթանակ (2-ը՝ նոկաուտով), կրել 8 պարտություն և 1 մենամարտ ավարտել է ոչ-ոքի։

Մահացել է 1960 թվականին՝ Սենթ Լուիսում (Միսսուրի)։

## Ծանոթագրություններ

## Արտաքին հղումներ
* Оливер Кирк на sports-reference.com 

Կատեգորիա:Ամերիկացի բռնցքամարտիկներ
Կատեգորիա:Ամերիկացի օլիմպիական չեմպիոններ
Ես կատու եմ

**Ես կատու եմ** (ճապոներեն` 吾輩は猫である, Wagahai wa Neko de Aru) երգիծական վեպ, որը գրվել է 1905–1906 թվականներին Նացումե Սոսեկիի կողմից Մեիջի ժամանակաշրջանի ճապոնական հասարակության, հատկապես արևմտյան մշակույթի և ճապոնական ավանդույթների խառնուրդի մասին։

Սոսեկիի վերնագիրը՝ *Wagahai wa Neko de Aru,* օգտագործում է բարձր կարգի արտահայտություն, որն ավելի շատ է համապատասխանում ազնվականին, որը փոխանցում է պերճախոսություն և ինքնասիրություն։ Սա ինչ-որ չափով հեգնական է, քանի որ խոսողը, մարդակերպ տնային կատուն, ուսուցչի սովորական տնային կատու է, այլ ոչ թե բարձրաստիճան ազնվական, ինչպես հուշում է խոսքի ձևը, որը և արտահայտում է Սոսեկիի սերը դրոլլ ոճով գրելու նկատմամբ։

Գիրքն առաջին անգամ տպագրվել է տասը մասով *Hototogisu* գրական ամսագրում։ Սկզբում Սոսեկին մտադիր էր գրել միայն այն կարճ պատմությունը, որը կազմում է *«Ես կատու եմ»* գրքի առաջին գլուխը։ Այնուամենայնիվ, Տակահամա Կյոշին, *Hototogisu*-ի խմբագիրներից մեկը, համոզեց Սոսեկիին լ աշխատանքը վերափոխել ժողովածուի։ Գրեթե բոլոր գլուխները կարող են համարվել առանձին ստեղծագործություններ։

## Սյուժե
«Ես կատու եմ» ստեղծագործության գլխավոր հերոսը խելամիտ կատու է, որը նկարագրում է մի շարք միջին դասի ճապոնացիների կյանքը. Պարոն Սնեզը(«սնիզ»-ը () դիտմամբ սխալ է գրված, բայց բառացի թարգմանված է -ից, բնօրինակ ճապոներեն) և ընտանիքը (կատվի տերերը), Սնիզի կռվարար և նյարդայնացնող ընկեր , երիտասարդ գիտնական {{nihongo|Ավալոն Քոլդմունը|水島寒月|Mizushima Kangetsu) և գործարարի դուստրը՝ ։

## Մշակութային ազդեցություն
«Ես կատու եմ» աշխատությունը հաճախակի հանդես է գալիս որպես հանձնարարություն ճապոնացի դպրոցականների համար, և արդյունքում սյուժեն հայտնի է մնում հրապարակումից երկար ժամանակ անց։ Պատմողի խոսքի ձևը, որը նույնիսկ գրելու պահին արդեն հնացած էր, արդյունքում ասոցացվում է կատուների և գրքի հետ։ Պատմողի նախընտրած անձնական դերանունը՝ *wagahai*, հազվադեպ է օգտագործվում Ճապոնիայում առօրյա կյանքում, բայց հաճախ է հանդիպում գեղարվեստական ​​գրականության մեջ։ Օրինակ՝ Բոուզերը, կրիա-արքան որը պարբերաբար հանդես է գալիս թշնամու դերում Mario տեսախաղերում, օգտագործում է *wagahai*, ինչպես և Morgana-ն՝ կատվի կերպարը Persona 5-ում։

## Ադապտացիա
Վեպն առաջին անգամ ադապտացվել է 1936 թվականին թողարկված ֆիլմում։ Ավելի ուշ, ցենարիստ Տոշիո Յասումին վեպը վերածել է սցենարի, իսկ երկրորդ ֆիլմի ռեժիսորը Կոն Իչիկավան է։ Դրա պրեմիերան կայացել է ճապոնական կինոթատրոններում 1975 թվականին։ Անիմե հեռուստատեսային ադապտացիան ցուցադրվել է 1982 թվականի։ Այն նաև մանգայի է վերածվել Չիրորու Կոբատոյի կողմից 2010 թվականին և անգլերեն թարգմանվել Զաք Դևիսոնի կողմից։

## Ծանոթագրություններ

## Արտաքին հղումներ
*Ամբողջ տեքստը Aozora Bunko-ում
* (Անգլերենով, թարգմանվել է Կանիչի Անդոյի կողմից, 1906) (pdf) I Am a Cat, Chapter I & Chapter II (English, 1906)
* Soseki Project (resources for reading Sōseki's works in their original Japanese form)

Կատեգորիա:1905 գրքեր
Կատեգորիա:1905 վեպեր
Կատեգորիա:20-րդ դարի գրականություն
Կատեգորիա:20-րդ դարի ճապոնական գրականություն
Կատեգորիա:Գրական ստեղծագործություններ այբբենական կարգով
Կատեգորիա:Հորինված կատուներ
Կատեգորիա:Ճապոնական գրականություն
Կատեգորիա:Ճապոնական գրքեր
Կատեգորիա:Ճապոնական վեպեր
Կատեգորիա:Ճապոներեն վեպեր
Մովսես վարպետ

**Մովսես վարպետ**, *Մուսես Ուստա, Մովսես Ջուղայեցի* (ծն․ և մահ․ թթ․ անհտ․), հայ ճարտարապետ։ 

Ըստ շինարարական արձանագրության 1634-ին Փիլիպոս կաթողիկոսի հրամանով կառուցել է պատմական Արցախ նահանգի Փառիսոս քաղաքի ավերակներից դեպի հյուսիս–արևմուտք, Զակամ գետի ակունքների մոտ գտնվող Մեծ Ղարա Մուրադ գյուղատեղիում ցայսօր կանգուն եկեղեցին։ 

## Գրականություն
* Բարխուդարյան Ս., Միջնադարյան հայ ճարտարապետներ և քարգործ վարպետներ, 1963

## Ծանոթագրություններ

Կատեգորիա:Միջնադարյան հայ ճարտարապետներ
Չիչու արվեստի թանգարան

**Չիչու արվեստի թանգարան** (, բառացիորեն «արվեստի թանգարան երկրի վրա») կառուցված  Ճապոնիայի Կագավայի (պրեֆեկտուրայի) Նաոշիմա կղզու հարավային մասում։ Թանգարան նախագծել է ճարտարապետ Տադաո Անդոն և բացվել է հանրության համար 2004 թվականի հուլիսի 18-ին։

## Նախապատմություն
մինի|285x285px|Վալտեր Դե Մարիա, «Ժամանակ/Բոլոր ժամանակներ/Չկա ժամանակ», 2004
Ստորգետնյա թանգարանը գտնվում է Ֆուկուտակե հիմնադրամի տնօրինության ներքո, որը Բենեսի կորպորացիայի նախագիծն է, որի նախագահ Սոիտիրո Ֆուկուտակեն գործում է որպես հաստատության տնօրեն։ Այն գոյություն ունի որպես «բնության և մարդկանց փոխհարաբերությունները իմաստավորող» շարունակական նախաձեռնության մաս և հանդիսանում է արվեստի հետ կապված մի քանի վայրերից մեկը, որը գրավում է զբոսաշրջիկների հետաքրքրությունն այդ տարածքում։

Չնայած գետնի տակ թաղված դիրքին, շենքի դիզայնն այնպիսին է, որ այն հեշտացնում է բնական լույսի բացառիկ օգտագործումը մի շարք ցուցանմուշներ լուսավորելու համար՝ փոխելով դրանց տեսքը օրվա տարբեր դիտումների ժամանակ և, ըստ էության, ընդգրկելով շենքը, նույն ոլորտը, ինչ ցուցադրված արվեստը։

## Ցուցադրված աշխատանքներ
Այնտեղ մշտական ներկայացված են Ուոլտեր Դե Մարիայի և Ջեյմս Թյուրելի, ինչպես նաև Կլոդ Մոնեի «Ջրաշուշաններ» շարքին պատկանող աշխատանքները։

### Վալտեր Դե Մարիա
*«Ժամանակ/Բոլոր ժամանակներ/Չկա ժամանակ», 2004 - գրանիտ, կարմրափայտ ծառ, ոսկե տերև, բետոն

### Կլոդ Մոնե
*«Ջրաշուշաններ»,1914-1917թթ․, յուղաներկ, 200×200սմ
*«Ջրաշուշաններ,արտասվող ուռիների արտացոլանքը»,1916–1919․, յուղաներկ, 100×200սմ
*«Ջրաշուշանների լճակ», 1917–1919, յուղաներկ,100×200սմ
*«Ջրաշուշանների լճակ», 1915–1926, յուղաներկ,դիպտիխ, 200×300սմ

Պատկեր:Monet - water-lilies-reflections-of-weeping-willows-left-half-1919.jpg
Պատկեր:Monet-Water-lilies-Chichu-museum.tif
Պատկեր:Monet-Water-lilies-cluster-of-grass-Chichu-museum.tif
Պատկեր:Monet Waterlilypond 1926.jpg

### Ջեյմս Թյուրել
*«Աֆռում,բաց կապույտ»,1968, պրոեկտոր
*«Բաց դաշտ», 2000, լյումինեսցենտային լույս, նեոնային խողովակ
*«Բաց երկինք» 2004, LED, քսենոնային լամպ

## Չիչու այգի
[մինի|289x289px|Գիվերնիում գտնվող [Կլոդ Մոնեի այգուց ոգեշնչված]]
Չիչու այգին գտնվում է տոմսերի կենտրոնի և գլխավոր թանգարանի շենքի միջև, մոտավորապես 400 մ² տարածք է, որտեղ ներկայացված են մոտավորապես 150 տեսակի բույսեր, 40 տեսակի ծառեր և գրեթե 200 տեսակի ծաղիկներ, որոնք կամ հայտնվել են Մոնեի աշխատանքներում, կամ հավաքվել են նկարչի կողմից՝ իր կենդանության օրոք։ Քանի որ Մոնեն մոլի այգեպան էր, նրա սեփական նմուշները, ինչպես նաև նրա ամենահայտնի նկարներից քաղված ներշնչանքները օգտագործվել են տարածքը կազմող այգին և լճակները նախագծելու համար, որոնցում նույնիսկ պատկերված են նույն ջրաշուշանները, որոնք երևում են նրա նկարում։

Չիչու այգու իմաստը կայանում է նրանում,որ շնորհիվ ֆիզիկական փորձի հնարավոր է, խորությամբ հասկանալ և գնահատել Կլոդ Մոնեի աշխատանքները։

## Ծանոթագրություններ

## Արտաքին հղումներ
մինի|293x293px
* 
*Benesse Art Site Naoshima
*Benesse Corporation

Կատեգորիա:Նկարիչներ
Կատեգորիա:Ճապոնիայի թանգարաններ
Կատեգորիա:2004 հիմնադրված թանգարաններ
Կատեգորիա:2004 հիմնադրումներ Ճապոնիայում
Կատեգորիա:2004 կառույցներ
Կատեգորիա:2004 կառուցումն ավարտված շենքեր և կառույցներ
4ՄՎ

thumb|200px|4ՄՎ կայան
**4ՄՎ** Մարս և Վեներա մոլորակների ուսումնասիրության համար նախատեսված խորհրդային միջմոլորակային կայանների չորրորդ սերունդ։

Կայանը հիմնված էր նախորդ 3ՄՎ նախագծի վրա, և օգտագործվել է Մարս-2-ից 7 և Վեներա-9-ից 16 առաքելությունների համար։ 

Ստեղծվել են կայանի հենքի տարբեր տարբերակներ, օրինակ՝ 4Վ-1, 4Վ-Մ և 4Վ-2։ Նույն բազային նախագիծը օգտագործվել է նաև Երկրի արբանյակների, մասնավորապես տիեզերական աստղադիտարանների համար։

## Կայան
thumb|left|181x181px|'''Աստրոն'''
Կայանը ուներ 2,8 մետր բարձրություն և արևային մարտկոցների բացված դիրքում 6,7 մետր լայնություն։ Կայնի կենտրոնական հատվածն ուներ մոտ մեկ մետր տրամագիծ, դրա վրա էր տեղակայված շարժիչը։ Հիմնական շարժիչը շրջապատված է կոնաձև գիտական գործիքների խցիկով, որի տրամագիծը կազմում է 2,35 մետր հիմքում։ 

Առաջին երեք կայանների վրա (Մարս-2,3-ը և Կոսմոս 419) տեղադրված էր ԿՏԴՈւ-425 շարժիչ, իսկ 1971 թվականից հետո այն փոխարինվեց ԿՏԴՈւ-425Ա մոդելով։

## Տարբերակներ և արձակման պատմություն
* **Մարս Մ-71|3ՄՍ**՝ Կոսմոս 419 (Մ-71|3ՄՍ համար 170), Մարս-2 (Մ-71 համար 171), Մարս-3 (Մ-71 համար 172)
* **Մարս Մ-73|3ՄՍ|3ՄՊ**՝ Մարս-4 (Մ-73|3ՄՍ համար 52Ս), Մարս-5 (Մ-73|3ՄՍ համար 53Ս), Մարս-6 (Մ-73|3ՄՊ համար 50Պ), Մարս-7 (Մ-73|3ՄՊ համար 51Պ)
* **Վեներա 4Վ-1**՝ Վեներա-9 (4Վ-1 համար 660), Վեներա-10 (4Վ-1 համար 661), Վեներա-11 (4Վ-1 համար 360), Վեներա-12 (4Վ-1 համար 361), Վեներա-13 (4Վ-1Մ համար 760), Վեներա-14 (4Վ-1Մ համար 761)
* **Աստրոն**՝ Աստրոն
**Վեներա 4Վ-2**՝ Վեներա-15 (4Վ-2 համար 860), Վեներա-16 (4Վ-2 համար 861)
* **Գրանատ**՝ Գրանատ

## Տես նաև
* Մարս ծրագիր
* ԽՍՀՄ տիեզերական ծրագիր
* Վեներա ծրագիր
* 2ՄՎ
* 3ՄՎ
* 1Մ

## Ծանոթագրություններ

Կատեգորիա:Առաքելություններ դեպի Մարս
Կատեգորիա:Մարս ծրագիր
Մարինա Լոգվինենկո

**Մարինա Վիկտորի Լոգվինենկո**, օրիորդական ազգանունով՝ Դոբրանչևա (. ), խորհրդային և ռուս մարզուհի գնդակային հրաձգության ասպարեզում։ ԽՍՀՄ-ի և Ռուսաստանի սպորտի վաստակավոր վարպետ։ 1981-2002 թվականներին հաջորդաբար ընդգրկվել է ԽՍՀՄ-ի, ԱՊՀ-ի և Ռուսաստանի հավաքականների կազմում։ Ամենից շատ տիտղոսների արժանացած ռուսաստանցի հրաձիգ-մարզիկն է, Ռուսաստանի հրաձգային սպորտի պատմության մեջ միակ մարզիկը, ով կարողացել է օլիմպիական հինգ մեդալ նվաճել։ Նա նաև միակ կին հրաձիգն է աշխարհում, ով նույն օլիմպիադայում անհատական մրցումներում երկու ոսկե մեդալ է նվաճել։

## Ձեռքբերումներ
Լոգվինենկոն 1992 թվականի ամառային օլիմպիական խաղերի կրկնակի չեմպիոնուհի է, 1996 թ. օլիմպիադայի արծաթե, 1988,1996 թթ. օլիմպիադաների բրոնզե մեդալակիր։

«Դրուժբա-84» միջազգային մրցաշարի հաղթող ու արծաթե մրցանակակիր։ Աշխարհի առաջնություններում 15 անգամ հաղթող է ճանաչվել, երկուական անգամ դարձել արծաթե ու բրոնզե մեդալակիր։ Եվրոպայի առաջնություններում հաղթել է 14 անգամ, 15 անգամ գրավել երկրորդ, երեք անգամ՝ երրորդ տեղը։

Աշխարհի գավաթի 1991,1992 թվականների խաղարկություններում նվաճել է ոսկե, 1988,1991,1993,1996 թվականների խաղարկություններում՝ արծաթե, 1988,1990,1995,1996 թվականների խաղարկություններում՝ բրոնզե մեդալներ։

1986-2003 թվականների միջակայքում աշխարհի գավաթի խաղարկությունների տարբեր փուլերում 13 անգամ արժանացել է ոսկե, 8 անգամ՝ արծաթե, 6 անգամ՝ բրոնզե պարգևների։

ԽՍՀՄ-ի, ԱՊՀ-ի և Ռուսաստանի առաջնությունների 38-ակի, ԽՍՀՄ-ի և Ռուսաստանի գավաթի խաղարկությունների 14-ակի հաղթող է, ԽՍՀՄ ժողովուրդների 8-րդ և 9-րդ սպարտակիադաների չեմպիոնուհի, կրկնակի փոխչեմպիոնուհի և բրոնզե մեդալակիր։

## Ծանոթագրություններ

## Արտաքին հղումներ
* Profile on issfnews.com
* https://www.sports-reference.com/olympics/athletes/do/marina-dobrancheva-logvinenko-1.html |archive-url=https://web.archive.org/web/20200417215057/https://www.sports-reference.com/olympics/athletes/do/marina-dobrancheva-logvinenko-1.html
* 
* Марина Логвиненко на сайте «Спортивная Россия»
*Марина Логвиненко: «МНЕ СНИТСЯ ОГНЕВОЙ РУБЕЖ» // Журнал "Калашников". — Выпуск 9/2011 (оружие, боеприпасы, снаряжение)
*Марина Логвиненко: «Я ПОБЕЖДАЛА НЕ БЛАГОДАРЯ, А ВОПРЕКИ» // Журнал "Шахтинский спорт". — Выпуск 7/2014 (ежемесячный журнал о спортивной жизни города)

Կատեգորիա:«Աշխատանքային արիության համար» մեդալակիրներ
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:ԽՍՀՄ սպորտի վաստակավոր վարպետներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Ռուս օլիմպիական չեմպիոններ
Կատեգորիա:Ռուսաստանի սպորտի վաստակավոր վարպետներ
Կատեգորիա:Սպորտային հրաձիգներ
Գյուղատնտեսական կենդանիների տարիք

**Գյուղատնտեսական կենդանիների տարիք,** կենդանիների զարգացման փուլերը։ Բնորոշվում է օրգանիզմի ձևավորման առանձնահատուկ օրինաչափություններով և ձևաբանության ու մթերատվության հարաբերության  կայունության յուրահատկություններով։ Կենդանիների տնտեսական արժեքայնության կարևորագույն ցուցանիշ է։ Կենդանու զարգացումն սկսվում է սաղմնային կամ ներարգանդային փուլից, որի միջին տևողությունը յուրաքանչյուր կենդանու տեսակի համար հաստատուն է։ Հետսաղմնային զարգացման մեջ առանձնանում են մի քանի տարիքային փուլեր։

## Նորածնություն
Նորածնության փուլը տևում է սովորաբար մի քանի օր և բնորոշվում է նրանով, որ կենդանին սնվելով դալով (խիժով), կարճ ժամանակամիջոցում հարմարվում է արտարգանդային կյանքին։

Կաթնային փուլը տևում է մատղաշին մինչև մորից կամ կաթից կտրելը։

### Սեռահասունություն
Սեռահասունության փուլը բնորոշվում է բազմացման օրգանների գործունեության սկզբով։ Ձիերը սեռահասուն են դառնում 12–18 (երբեմն՝ ավելի շուտ), խեկները՝ 6–10, ոչխարները՝ 6–8, խոզերը՝ 4-6 ամսականում։ Կենդանիները սեռահասուն են դառնում ավելի վաղ, քան օրգանիզմի վերջնական ձևավորումը,այդ պատճառով գկ- ների սերմնավորումը կազմակերպում են ավելի ուշ։ 

### Հասունություն
Հասունության փուլը բնորոշվում է օրգանիզմի կենսագործունեության ֆունկցիոնալ զարգացմամբ. կենդանու վերարտադրունակության և մթերատվության առավելագույն աճով։  Ձիերի հասունության փուլը՝ 7–15, խեկներինը՝ 5–10–12, ոչխարներինը՝ 4–6–7, խոզերինը՝ 2–5–6 տարի է։ Այս փուլը կենդանիների տնտեսության օգտագործման կարևորագույն փուլն է, այն կարելի է երկարացնել լիարժեք կերակրման, ճիշտ պահվածքի և շահագործման միջոցով։ 

#### Ծերացում
Ծերացման փուլի ժամանակ օրգանիզմում աստիճանաբար թուլանում են կենսընթացները, նկատելիորեն նվազում կենդանու վերարտադրությունը  և մթերատվության ունակությունները, ապա դադարում են տնտեսական  օգտագործման հնարավորությունները։ Ձիերի տարիքային օգտագործման սահմանը՝ 18–20, խեկներինը՝ 15–16, ոչխարներինը՝ 7–8, այծերինը՝ 6–8, խոզերինը՝ 6–7, ճագարներինը՝ 5–6, սագերինը՝ 5–7, բադերինը և հնդկահավերինը 3–4 տարի է։ Կենդանիների տարիքը որոշում են ծնվելու ճիշտ գրանցման ակտերի և գյուղատնտեսական կենդանիների  համարակալման տվյալներով։ Անհրաժեշտության դեպքում կենդանու (ձի, տավար, խոզ, ոչխար) տարիքը կարելի է որոշել ատամներով, թռչուններինը՝ փետուրներով, ձկներինը՝ թեփուկներով և այլն։

Կատեգորիա:Գյուղատնտեսություն
Կատեգորիա:Կենդանաբանություն
Կատեգորիա:Կենդանիների անատոմիա
Չիտորգար

**Չիտորգար** (,  ), քաղաք Հնդկաստանի հյուսիս-արևմտյան մասում՝ Ռաջաստան նահանգում։ Նույնանուն շրջանի վարչական կենտրոնը։

## Պատմություն
8-16- րդ դարերում քաղաքը եղել է Մևար պետության մայրաքաղաքը, ինչպես նաև ռաջպուտյան Սիսոդիա կլանի պատվար-հենակետը։ Չիտորգարը երեք անգամ պաշարվել է մուսուլման նվաճողների բանակների կողմից . 1303 -ին՝ Դելիի սուլթան Ալա-ուդ-դինի բանակի կողմից, 1534-1535 - ին՝ Գուջարաթի սուլթան Բահադուր Շահի զորքերի կողմից և, վերջապես, 1567-1568 թթ .՝ Աքբար Մեծի բանակի կողմից։ Ընդ որում՝ երեք դեպքերից յուրաքանչյուրում քաղաքի պաշտպանները հանձնվելու փոխարեն իրենց համար նախընտրել են մահը, իսկ ընտանիքի անդամների համար՝ ինքնահրկիզումը ( ջաուհար ):1568 թվականին Չիտորգարը գրավվել և ավերվել է Աքբար Մեծի կողմից, և Մևարի մայրաքաղաքը տեղափոխվել է Ուդայպուր։

## Աշխարհագրություն
Քաղաքը գտնվում է Ռաջաստանի հարավային մասում՝ Մադհյա Պրադեշ նահանգի հետ վարչական սահմանի մոտ, ծովի մակարդակից 393 մետր բարձրության վրա, նահանգի վարչական կենտրոնից՝ Ջայպուրից մոտավորապես 240 կմ (SSW), երկրի մայրաքաղաք Նյու Դելիից՝ 480 կիլոմետր դեպի հարավ-հարավ-արևմուտք։ Չիտորգարն զբաղեցնում է 350,8 քառակուսի կիլոմետր տարածք (Ռաջաստան նահանգի ընդհանուր տարածքի 3,17 տոկոսը)։

## Կլիմա

## Ժողովրդագրություն
Բնակչության թվաքանակը 2001 թվականի մարդահամարի տվյալներով եղել է 96&nbsp;219, 2011 թվականին՝ 116.409: Ընդ որում՝ տղամարդիկ կազմել են դրա 52%-ը, կանայք՝ համապատասխանաբար 48%-ը։ Բնակչության գրագիտության մակարդակը կազմել է 70% (համահնդկական միջին ցուցանիշը՝  59,5%)։

**Քաղաքի բնակչության թվաքանակի դինամիկան ըստ տարիների.**

## Տրանսպորտ
Չիտորգարը երկաթուղային և ավտոմոբիլային տրանսպորտով կապված է այլ քաղաքների հետ։ Մոտակա խոշոր քաղաքացիական օդանավակայանը գտնվում է Ուդայպուր քաղաքում։

## Տեսարժան վայրեր
* Բերդը
* Կալիկա Մատա տաճարը
* «Փառքի սյուն» աշտարակը
* «Հաղթանակների սյուն» աշտարակը
* Ռանա Կումբհա պալատը
* Ռանի Պադմինի պալատը

## Պատկերասրահ

Chittorgarh fort.JPG|Չիտորգարի բերդը
Kirti stambha.jpg|Փառքի սյունը. ունի 7 հարկ, 22 մետր բարձրություն: Կառուցվել է 14-րդ դարում
India 04 0019 chittorgarh.jpg|Բերդի ջրամբարը
Tower of victory.jpg|Հաղթանակի աշտարակը՝ կառուցված 1458-1468 թթ.: Ունի 9 հարկ, 37 մետր բարձրություն 
Akbar shoots Jaimal at the siege of Chitor.jpg|Միջնադարյան մանրանկար, որտեղ պատկերված է քաղաքի պաշարումը Աքբար Մեծի զորքերի կողմից 1568 թ.
Jaimal phatta delhi.jpg|
Delhi Gate Fort, Inside with elephants postcard.jpg|


## Ծանոթագրություններ

## Գրականություն

* Beate Szerelmy, Andrea Wurth u. a.: *Indien*. Baedeker-Verlag, Ostfildern 1997, S.&nbsp;232f ISBN 3-89525-139-9
* Bamber Gascoigne: *Die Großmoguln – Glanz und Größe mohammedanischer Fürsten in Indien*. Prisma-Verlag, Gütersloh 1987 ISBN 3-570-09930-X
* Michael W. Meister, M. A. Dhaky (Hrsg.): *Encyclopaedia of Indian Temple Architecture. North India − Period of Early Maturity.* Princeton University Press, Princeton 1991, S.&nbsp;285ff ISBN 0-691-04094-X
* 
* 
* 
* 

## Արտաքին հղումներ
*
* ''Chittaurgarh – Geschichte und Sehenswürdigkeiten''
* ''Belagerung von Chittorgarh'' Wikipedia (անգլ.)

Կատեգորիա:Հնդկաստանի բնակավայրեր
Կատեգորիա:Հնդկաստանի նախկին մայրաքաղաքներ
Կատեգորիա:Հնդկաստանի քաղաքներ
Գնման գին

**Գնման գին,** գին, որով պետությունը պետական կարիքների, գյուղատնտեսության աջակցության համար ձեռք է բերում գյուղատնտեսական և այլ ապրանքներ։ Իրավասու մարմինները պարբերաբար վերանայում են գնման գին, որի կանոնակարգման նպատակն արտադրության ընդլայնված վերարտադրության, նոր տեխնոլոգիաների կատարելագործման և կիրառման, շահութաբերության ավելացման, աշխատավարձի խթանման համար անհրաժեշտ պայմանների ապահովումն է։ Որոշ գյուղամթերքների գնման գները կարող են տարբերակվել ըստ զոնաների՝ հողերի որակի, ցանքերի մակերեսի, կլիմայական պայմանների և այլ գործոնների հաշվառմամբ։ Անասնաբուծական արտադրանքի գնման գին կախված է անասնագլխաքանակից, մսի, կաթի և դրանց վերամշակմամբ ստացված սննդամթերքի նկատմամբ բնակչության սպառման պահանջմունքից, դրանց շուկայական գնից և այլն։

Կատեգորիա:Գյուղատնտեսություն
Կատեգորիա:Գյուղատնտեսական տերմիններ
Դիբրուգար

**Դիբրուգար** (, ), քաղաք Հնդկաստանի Ասսամ նահանգում, նույնանուն շրջանի վարչական կենտրոնը։ Ունի համալսարան, որը հիմնադրվել է 1965 թվականին։

## Աշխարհագրություն
Ընկած է Բրահմապուտրա գետի ափերին, Գուվահաթիից 435 կմ դեպի հյուսիս-արևելք։ Ծովի մակարդակից բացարձակ բարձրությունը 93 մետր է։

## Բնակչություն
2013 թվականի տվյալներով բնակչության թվաքանակը եղել է 121.272։  Դիբրուգարը  մեծությամբ նահանգի երրորդ  քաղաքն է Գուվահաթիից և Սիլչարից հետո։

*Քաղաքի բնակչության թվաքանակի դինամիկան ըստ տարիների.*

## Տնտեսություն
Դիբրուգարը կարևոր թեյագործական շրջանի կենտրոն է։ Զարգացած են նաև նավթարդյունաբերությունը և թեյի վերամշակումը։ Կան ցելյուլոզի ու ու թղթի արդյունաբերության և մետաքսի արտադրության ձեռնարկություններ։

## Տրանսպորտ
Կան երկաթուղային կայարան (Հնդկաստանում ծայր արևելյաններից մեկը) և օդանավակայան
, որն սպասարկում է թռիչքներ Դելիից, Կալկաթայից ու Գուվահաթից և հակառակ ուղղություններով։ Հարմարավետ ավտոբուսային հաղորդակցություն կա երկրի խոշոր քաղաքների հետ, զարգացած է լաստանավային տրանսպորտը Բրահմապուտրայի երկայնքով։

## Կլիմա
Դիբրուգարին բնորոշ է խոնավ մերձարևադարձային կլիման (Köppen climate classification-ի դասակարգմամբ՝ *Cwa*)՝ չափազանց խոնավ ամառներով և համեմատաբար չոր ձմեռներով։

## Պատկերասրահ

A tea garden in Dibrugarh.jpg|Թեյի պլանտացիա
Shrikshetra Dham, Dibrugarh.jpg|Ջագանաթ տաճարը
Bogibeel Bridge view.jpg|Երկաթուղային կամուրջ Բրահմապուտրա գետի վրա. շուրջ 120 տարեկան է, երկարությամբ երկրորդն է Ասիայի երկաթուղային կամուրջների ցանկում և հինգերորդը՝ Հնդկաստանի բոլոր կամուրջների ցանկում
Dibrugarh.jpg|Քաղաքի տեսքը վերևից
Dibrugarh University's entrance gate.jpg|Համալսարանի մուտքը
DHSK College, Dibrugarh.jpg|DHSK քոլեջը
New Dibrugarh Railway Station Complex.jpg|Երկաթուղային կայարանը
Dibrugarh Airport Complex.jpg|Օդանավակայանը


## Ծանոթագրություններ

## Արտաքին հղումներ

* ''Dibrugarh – Foto + Infos'' (անգլ.)
* ''Dibrugarh – Fotos + Kurzinfos''  (անգլ.)

Կատեգորիա:Հնդկաստանի բնակավայրեր
Կատեգորիա:Հնդկաստանի քաղաքներ
Սթիվեն Սանչես

**Սթիվեն Քրիստոֆեր Սանչես** (, նոյեմբերի 3, ), ամերիկացի երգիչ-երգահան։ Իր դեբյուտային՝ «What Was, Not Now» մինի ալբոմը թողարկել է 2021 թվականի հոկտեմբերին։ 2021 թվականի սեպտեմբերի 1-ին թողարկել է «Until I Found You» սինգլը, որը զբաղեցրել է Billboard Hot 100 չարթի 23-րդ հորիզոնականը, ARIA Charts-ի 8-րդ հորիզոնականը և UK Singles Chart-ի 14-րդ հորիզոնականը։

## Կարիերա
[thumb|Սանչեսը [Գլասթոնբերի (փառատոն)|Գլասթոնբերի փառատոնի ժամանակ, 2023։]]
2020 թվականի հունիսին Սանչեսը ՏիկՏոկում տեղադրել է Cage the Elephant խմբի «Cigarette Daydreams» երգի քավերը՝ հավաքելով ավելի քան 122 հազար հետևորդ հարթակում։

Իր՝ «Lady by the Sea» երգի մի հատվածով կիսվելուց հետո, երգիչ-երգահան Ջերեմի Ցուկերն նրան առաջարկել է անձամբ զբաղվել երգի պաշտոնական տարբերակի արտադրությամբ, որը թողարկվել է 2020 թվականի հուլիսին. արդյունքում Սանչեսը պայմանագիր է կնքել Republic Records-ի հետ։ Նա աշխատել է պրոդյուսեր Յան Ֆիչուկի հետ իր դեբյուտային՝ «What Was, Not Now» մինի ալբոմի վրա, որը թողարկվել է 2021 թվականի հոկտեմբերին։ 2022 թվականի նոյեմբերի 4-ին նա թողարկել «Missing You» սինգլը երգչուհի Էշի հետ համատեղ։ 2023 թվականի հունվարի 25-ին թողարկել է «Evangeline» սինգլը, որին հաջորդել է իր համերգային շրջագայությունը։

Սանչեսը հայտնվել է Ջիմի Ֆելոնի երեկոյան շոուի եթերում՝ իր երգի և շրջագայության առաջխաղացման համար։ Սանչեսը շոուում կատարել է «Evangeline» երգը։ 2023 թվականի ապրիլի 28-ին Սանչեսը թողարկել է իր հաջորդ՝ «Only Girl» սինգլը։

2023 թվականի հունիսի 25-ին Սանչեսը ելույթ է ունեցել Էլթոն Ջոնի հետ՝ կատարելով «Until I Found You» երգը Գլասթոնբերի փառատոնի ժամանակ։

Սանչեսի դեբյուտային՝ «Angel Face» ալբոմը թողարկվել է 2023 թվականի սեպտեմբերի 22-ին։

## Ոճ
Սանչեսի ոճը հիշեցնում է 1950-ականների և 1960-ականների երաժշտությունը, որը մեծ ազդեցություն է ունեցել նրա վրա։ Նրա «Evangeline» երգը, որը թողարկվել է 2023 թվականին, պարունակում է սեմփլ Բոբի Գոլդսբորոյի «Honey» երգից, որը թողարկվել է 1968 թվականին։

## Սկավառակագրություն
### Ալբոմներ

### Մինի ալբոմներ

### Սինգլներ

## Մրցանակներ և անվանակարգեր

## Ծանոթագրություններ

## Արտաքին հղումներ

Կատեգորիա:21-րդ դարի ամերիկացի երաժիշտներ
Կատեգորիա:21-րդ դարի ամերիկացի երգիչներ
Կատեգորիա:Ամերիկացի երաժիշտներ
Կատեգորիա:Ամերիկացի երգահաններ
Կատեգորիա:Ամերիկացի երգիչ-երգահաններ
Կատեգորիա:Ամերիկացի երգիչներ
Կատեգորիա:Ամերիկացի կիթառահարներ
Կատեգորիա:Ամերիկացի տիկտոկերներ
Քրիստոնեության քննադատություն

**Քրիստոնեության քննադատությունը** ունի երկար պատմություն, որը ձգվում է մինչև Հռոմեական կայսրությունում կրոնի ձևավորում։ Քննադատությունները վերաբերել են քրիստոնեական հավատալիքներին, ուսմունքներին, ինչպես նաև քրիստոնեաների գործողություններին՝ Խաչակրաց արշավանքներից սկսկած մինչև ժամանակակից ահաբեկչություն։ Քրիստոնեության դեմ ուղղված արգումենտներից են՝ բռնությունը, կոռուպցիան, սնահավատությունը, բազմաստվածությունը, հոմոֆոբիան, նախապաշարմունքները, հայրապետությունը, կանանց իրավունքների ոտնահարումը և հերձվածողությունը։

Քրիստոնեության վաղ տարիներին նեոպլատոնական փիլիսոփա Պորփյուրը իր «Քրիստոնյաների դեմ» գրքով քրիստոնաության գլխավոր քննադատներից էր։ Խոշոր քննադատներից էին նաև Ցելսուսը և Հուլիանոս Ուրացողը։ Պորփյուրը պնդում էր, որ քրիստոնեությունը հիմնված է կեղծ մարգարեությունների վրա, որոնք դեռ չեն նյութականացվել։ Հռոմեական կայսրությունում քրիստոնեության ընդունումից հետո այլախոհ կրոնական ձայները լռեցվում էին և՛ իշխանությունների և՛ եկեղեցական իշխանությունների կողմից, սակայն քրիստոնեությունը բախվել է այլ աստվածաբանական քննդատարությունների Աբրահամյան կրոնների՝ հուդայականության և իսլամի, կողմից, ինչպես օրինակ՝ Մայմոնիդը, ով պնդում էր, որ քրիստոնեաները կռապաշտ են։ Հազարամյակ անց, ռեֆորմացիան Եվրոպայի քրիստոնեաների շրջանում հիմնարար պառակտման պատճառ դարձավ և քրիստոնեական հավատքի դեմ քննադատական ձայները կրկին բորբոքեց։ 18-րդ դարում դեիստ փիլիսոփաներ Վոլտերը և Ժան-Ժակ Ռուսոն քննադատորեն էին վերաբերում քրիստոնեությանը։ Լուսավորության դարաշրջանում քրիստոնեությունը քննադատվում էր խոշոր մտածողների և փիլիսոփաների կողմից, ինչպես օրինակ՝ Վոլտեր, Դեյվիդ Հյում, Թոմաս Փեյն և Պոլ Անրի Հոլբախ։ Այս քննադատությունների հիմնական առարկան էր Աստվածաշնչի պատմական ճշգրտությունը և քրիստոնեական կրոնական իշխանությունների կոռուպցիան։ Այլ մտածողներ, ինչպես օրինակ Իմանուիլ Կանտը, քննադատել են Աստծո գոյությունն ապացուցող ավանդական փաստարկները, սակայն պաշպանել են քրիստոնեական աստվածաբանությունը այլ հիմքերով։

18-րդ դարի վերջին Ֆրանսիական հեղափոխության փիլիսոփաներից շատերը քննադատել են ավանդական քրիստոնեական վարդապետությունները՝  պատճառ դառնալով աշխարհիկության ալիքի, որի հետևանքով հարյուրավոր եկեղեցիներ փակվեցին և հազարավոր հոգևորականներ տեղահանվեցին կամ սպանվեցին։ Ֆրանսիական հեղափոխությունից հետո, ազատականության և կոմունիզմի շատ փիլիսոփաներ, ինչպես օրինակ Ջոն Ստյուարտ Միլը և Կարլ Մարքսը, քննադատել են քրիստոնեական ուսմունքը՝ պնդելով, որ այն պահպանողական և հակաժողովրդավարական է։ Ֆրիդրիխ Նիցշեն պնդում էր, որ քրիստոնեությունը խթանում է ստրուկի բարոյականություն, որը ճնշում է մարդկային ցանկությունները, որոնք գոյություն ունեն մարդու կամքում։ Ռուսական հեղափոխությունը, Չինական հեղափոխությունը և այլ ժամանակակից հեղափոխական շարժումներ հանգեցրել են քրիստոնեության քննադատական գաղափարների։ Ժամանակակից ԼԳԲՏ շարժումը քննադատում է քրիստոնեությանը հոմոֆոբիայի և տրանսֆոբիայի համար։

Այս քննադատությունների ֆորմալ արձագանքը կոչվում է քրիստոնեական ջատագովություն։ Փիլիսոփաներ Օգոստինոս Երանելին և Թովմա Աքվինացին եղել են քրիստոնեական կրոնի ամենահայտնի պաշտպաններից։

## Ծանոթագրություններ

Կատեգորիա:Կրոնի քննադատություն
Կատեգորիա:Քրիստոնեության քննադատություն
Օտմար Վալտեր

**Օտմար Վալտեր** (;), ԳՖՀ ֆուտբոլի հավաքականի և «Կայզերսլաուտերն» ակումբների ֆուտբոլիստ։ Ռմբարկու, որը գործում էր ձախ եզրում և հարձակման կենտրոնում։ 1954 թվականի աշխարհի չեմպիոն։ Գերմանացի ֆուտբոլիստ Ֆրից Վալտերի կրտսեր եղբայրը, ով 1954 թվականի Աշխարհի առաջնությունում եղել է ազգային թիմի կապիտան և հարձակվող։

## Կենսագրություն
Օտմար Վալտերը ծնվել է 1924 թվականի մարտի 6-ին՝ Կայզերսլաուտերնում։ 1940 թվականին սկսել է խաղալ «Կայզերսլաուտերն» ակումբի ձախ եզրային հարձակվողի դիրքում, որտեղ կիսապաշտպանի դիրքում խաղում էր նրա ավագ եղբայրը՝ Ֆրիդրիխ (Ֆրից) Վալտերը։

Երկրորդ համաշխարհային պատերազմի ընթացքում՝ 1942 և 1943 թվականներին, էպիզոդիկ ֆուտբոլ է խաղացել «Կուկսխաֆեն» և «Խոլշթայն» ծովափնյա քաղաքների թիմերում, քանի որ նա ծառայում էր Նացիստական Գերմանիայի ռազմածովային նավատորմում։

Պատերազմի ավարտից հետո վերադարձել է հարազատ ակումբ, որտեղ խաղացել է մինչև կարիերայի ավարտը։ 1950-1955 թվականներին Գերմանիայի հավաքականի կազմում անցկացրել է 20 խաղ, որոնցում խփել է 10 գոլ։ Նրանց թվում է 4 գոլ, որոնք խփվել են 1954 թվականի աշխարհի առաջնության շրջանակներում, որտեղ Գերմանիան հաղթել է, այդ թվում՝ երկու գոլը կիսաեզրափակիչում՝Ավստրիայի հավաքականի դեմ խաղում (6:1)։

20-րդ դարում եթե Ֆրից Վալտերը համարվել է Գերմանիայի մեծագույն ֆուտբոլիստ, ապա Օտտմարի կերպարը մասնագետների շրջանում ստվերային էր․ սա հիմնականում պայմանավորված էր Օտտմարի համեմատաբար քիչ խաղերով հավաքականում։ Այնուամենայնիվ, ակումբի և Կայզերսլաուտերնի երկրպագուների համար Օտմար Վալտերը ոչ պակաս նշանակալից լեգենդ է, քան իր ավագ եղբայրը։ Դեռ պատերազմ գնալուց առաջ նա Գերմանիայի առաջնության 45 խաղում կարողացել է խփել 41 գոլ։ Իսկ հետո նրա դիրքերը նույնիսկ բարելավվեցին․ «Կայզերսլաուտերնի» 275 խաղերում Օտմարը խփեց 295 գոլով, այսինքն՝ նա միջինում մեկ խաղում մեկ գոլից ավել է խփել։

Ծանր վնասվածք ստանալով՝ 1956 թվականին Օտմարը ավարտեց ֆուտբոլիստի կարիերան (չնայած այդ տարի հասցրեց ևս մեկ խաղ խաղալ Գերմանիայի երկրորդ հավաքականի կազմում և նույնիսկ հաջողվեց գոլ խփել)։ 1958 թվականին նա պաշտոնապես հայտարարեց իր կարիերայի ավարտի մասին։

Երկար ժամանակ զբաղվել է գազալցակայանի աշխատանքով, որը վարձակալել էր 1954 թվականին։ 1954 թվականին իր բիզնեսը ձախողելուց հետո 1969 թվականին ինքնասպանության փորձ է կատարել։ Հետագայում նա ասել է, որ դա ընդամենը անհաջողության նկատմամբ տագնապային արձագանք է եղել։

2004 թվականինն՝ Օտմարի ծննդյան 80-ամյակի կապակցությամբ, Կայզերսլաուտերնի Ֆրից Վալտեր մարզադաշտի հյուսիսային տրիբունան անվանակոչվեց «Օտմար Վալտերի տրիբունա»։

## Ձեռքբերումներ
* Աշխարհի չեմպիոն (1) 1954
* Գերմանիայի չեմպիոն (1) 1951, 1953
* Օբերլիգայի պատմության «Հարավ-արևմուտք» լավագույն ռմբարկու՝ 295 գոլ

## Ծանոթագրություններ

## Արտաքին հղումներ
* Պրոֆիլը՝ weltfussball.de
* Պրոֆիլը՝ «Кайзерслаутерна»

Կատեգորիա:Գերմանացի ֆուտբոլային մարզիչներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Երկրորդ համաշխարհային պատերազմի գերմանացի զինվորականներ
Կատեգորիա:Կայզերսլաուտերնի ֆուտբոլիստներ
Կատեգորիա:Հոլշտայնի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլի աշխարհի առաջնություն 1954
Կատեգորիա:Ֆուտբոլի աշխարհի չեմպիոններ
Նավադա

**Նավադա** (, ), քաղաք Հնդկաստանի Բիհար նահանգում։ Նույնանուն շրջանի վարչական կենտրոնն է։ Անվանումն առաջացել է սանսկրիտական Nau-abad արմատների միացումով և նշանակում է *նոր քաղաք*։ Նավադան ջայնիզմի հիմնադիր Մահավիրայի (մ. թ. ա. 540-մ. թ. ա. 468) գլխավոր աշակերտ Ինդրաբուտի Գաուտամայի ծննդավայրն ու աշխատավայրն էր։ Մոտավորապես 40 կիլոմետր հեռավորության վրա է գտնվում Նալանդա համալսարանը, որը համարվում է աշխարհի հնագույն համալսարանը։ Նավադայի կարևոր կրթօջախներից են ճարտարագիտական քոլեջը Nawada Vidhi Mahavidyalaya,, Rajendra Memorial Women's (RMW) իգական քոլեջը, Kanhai Lal Sahu (KLS) քոլեջը։

## Աշխարհագրություն
Ծովի մակերևույթից բացարձակ բարձրությունը 79 մետր է։

## Ժողովրդագրություն
2011 թվականի մարդահամարի տվյալներով բնակչության թվաքանակը եղել է 180.740, 2013 թվականի տվյալներով՝ 131 844: Տղամարդկանց և կանանց քանակական հարաբերակցությունը 100:957 է: Գրագիտության մակարդակը՝ 74 տոկոս՝ համահնդկական 63,5 տոկոսի դիմաց։

*Քաղաքի բնակչության թվաքանակի փոփոխություններն ըստ տարիների.*

## Տրանսպորտ
Նավադայի միջով են անցնում ազգային № 31 և նահանգային № 8 ավտոմայրուղիները։ Քաղաքը երկաթգծով կապված է Գայա, Մունգեր, Բհագալափուր, Կալկաթա և այլ բնակավայրերի հետ։ Մերձակա օդանավակայանները գտնվում են Գայայում (54 կմ) և Պատնայում (90 կմ)։

## Ծանոթագրություններ

## Արտաքին հղումներ

Կատեգորիա:Հնդկաստանի բնակավայրեր
Կատեգորիա:Հնդկաստանի քաղաքներ
Պաուլ Ռոյթեր

**Բարոն Պաուլ Յուլիուս Ռոյթեր** (, ), գործարար, լրագրող, «Ռոյթերս» հեռագրական գործակալության հիմնադիր։

Փոլ Ռեյթերը ծնվել է Իսրայել Բեր Յոշաֆաթ անունով ռաբբի Սամուել Լևի Յոշաֆաթի և նրա կնոջ՝ Բեթիի ընտանիքում, Կասելի Դրուզելգասե և Միտելգասե փողոցների անկյունում գտնվող տանը։ 1840 թվականից ղեկավարել է Բեռլինի և Փարիզի հրատարակչական ընկերությունները, որոնք տարածել են թարգմանություններ արտասահմանյան պարբերականներից։ 1845 թվականին Լոնդոնում տեղափոխվել է լյութերականություն՝ ստանալով Փոլ Յուլիուս անունը։ Նույն թվականին ամուսնացել է բեռլինցի բանկիր Մագնուսի դստեր հետ։

1848 թվականին արտագաղթել է Փարիզ, որտեղ տեղավորվել է Գավասա հեռագրական գործակալությունում (հետագայում «Ֆրանսպրես»)։ Հայտնի է դարձել ժամանակի հեղափոխական գործունեության մասին օպերատիվ հաղորդագրություններով, որոնք կայծակնային արագությամբ առաքվում էին Աախենի և Բրյուսելի միջև փոստային աղավնիների կողմից։ Այնուհետև տեղափոխվել է Լոնդոնյան Սիթի, որտեղ 1851 թվականին հիմնել է իր սեփական գործակալությունը, որը թարմ նորություններ է հաղորդել քաղաքային բորսայից։ 1857 թվականին Ռեյթերը դարձել է բրիտանական թագի հպատակ։

1872-ին Նասր ալ-Դին շահը անհավասար պայմանագիր է կնքել Ռեյթերի հետ, որի համաձայն զիջել է Պարսկաստանի գրեթե բոլոր գոյություն ունեցող և ապագա ենթակառուցվածքներն ու արդյունաբերությունը։ Իրանական հայրենասերների և բրիտանական կառավարության ճնշման ներքո պայմանագիրը խզվել է, սակայն 1889 թվականին Ռեյթերը կազմակերպել է Շահինշահրի բանկը, որը մենաշնորհ ուներ երկրում վարկային գործունեության վրա։

1871 թվականին Էռնեստ II դուքսը Ռեյթերին շնորհել է բարոնի կոչում (Freiherr)։ Երկու տասնամյակ անց Վիկտորիա թագուհին նրան շնորհել է նմանատիպ կոչում։ Ռեյթերը մահացել է Նիսի իր վիլլայում և թաղվել է Լոնդոնի հարավում։ Նրա դուստրը՝ Կլեմենտինա Մարիան, ամուսնացել է կոմս Օտտոն Ստենբոկի հետ, իսկ նրա մահից հետո՝ Քվինսլենդի նահանգապետի հետ։

## Ծանոթագրություններ

## Գրականություն
* Gerd Kulle et al.: Paul Julius von Reuter. Pionier des weltweiten Nachrichtenwesens. Kassel trifft sich, Kassel erinnert sich in der Stadtsparkasse. Deutscher Sparkassenverlag, Stuttgart 1978, 67 S.

Կատեգորիա:Բնօրինակում անաղբյուր հոդվածներ
Կատեգորիա:Բրիտանացի լրագրողներ
Կատեգորիա:Գերմանացի գործարարներ
Կատեգորիա:Գերմանացի լրագրողներ
Կատեգորիա:Ֆրանսիացի գործարարներ
Կատեգորիա:Ֆրանսիացի լրագրողներ
Անսովոր մահերի ցանկ

**Անսովոր մահերի ցանկ**, որը ներառում է մահվան եզակի կամ չափազանց հազվադեպ հանգամանքներ, որոնք գրանցվել են պատմության ընթացքում և բազմաթիվ աղբյուրների կողմից նշվում են որպես անսովոր։

## Անսովոր մահեր
### Անտիկ դարաշրջան

### Միջնադար

## Ծանոթագրություններ

## Մեջբերված գրականություն

*
*
*  
* 
* 
*

## Հավելյալ գրականություն

* 
* 
* 
* Dreher, Dale. ebook *Death by Misadventure: 210 Dumb Ways to Die.*
* 
* John Dunning *Strange Deaths* (true crime)
* 
* 
* 
* 

## Արտաքին հղումներ
* Curious and Unusual Deaths Pictures. Discovery Channel.
* Freakish Fatalities  Snopes.com
Զանգվածային սպանություն Նեշվիլի դպրոցում

**Զանգվածային սպանություն Նեշվիլի դպրոցում**, տեղի է ունեցել 2023 թվականի մարտի 27-ի առավոտյան (տեղական ժամանակով) Միացյալ Նահանգների հարավում գտնվող Նեշվիլ քաղաքում՝ Թենեսի նահանգի մայրաքաղաքում։ Հրաձգության հետևանքով զոհվել է 6 մարդ (3 աշխատակից և 3 երեխա), իսկ մարդասպանը գնդակահարվել է ոստիկանների կողմից։ Սկզբում ոստիկանությունը պարզել է, որ մարդասպանը կին է, սակայն ավելի ուշ հայտարարել է, որ նա տրանսգենդեր տղամարդ է և օգտագործել է he/him դերանունները։ Մարդասպանին անվանել են Օդրի Էլիզաբեթ Հեյլ (), նա հայտնի է եղել նաև որպես Էյդեն ()։

## Իրադարձությունների ընթացք
Հրաձգությունը տեղի է ունեցել «Կովենանտ» մասնավոր պրեսբիտերական դպրոցում։ Հրաձիգը մեքենայով հասել է դպրոց՝ այն թողնելով ավտոկայանատեղիում։ Առավոտյան ժամը 9:57-ին Հեյլին հաղորդագրություն է ուղարկել հին ընկերոջը, որում ասվել է, որ ավելի վաղ հաղորդագրությունը «ինքնասպանության գրություն» է, և որ ինքը պատրաստվում է մահանալ այդ օրը։ Այնուհետև նա ուժով մտել է դպրոց՝ կրակելով կողային դռան միջով, նախքան երկու հարձակողական հրացաններից և ատրճանակից կրակ բացելը աշակերտների և անձնակազմի վրա։ Հեյլը բարձրացել է երկրորդ հարկ, գնդակահարել ինը տարեկան երեք երեխաների և դպրոցի երեք մեծահասակ աշխատակցի վրա, իսկ հետո սպանվել է ժամանած ոստիկանների կողմից։ Նրանցից մեկը վնասվածքներ է ստացել ապակու բեկորներից։ Հանցագործության դրդապատճառները մնում են անհայտ։ Հեյլի տանը հայտնաբերվել են մի քանի միավոր զենքեր, դպրոցի քարտեզ և մանիֆեստ։

## Արձագանք
ԱՄՆ-ում հրաձգությունը դարձել է 128-րդ զանգվածային հրաձգությունը և կրկին հարցեր է բարձրացրել զենքի տրամադրման խստացման վերաբերյալ։

## Հանցագործի ինքնություն
Հեյլը «Կովենանտ» դպրոցի նախկին աշակերտ էր, որտեղ տեղի է ունեցել հրաձգությունը (ըստ քննիչների վարկածներից մեկի՝ վիրավորանքը, որ Հեյլը ստիպված է եղել հաճախել այդ դպրոցը, կարող էր դառնալ նրա հանցագործության շարժառիթը)։ Այնուհետև նա դարձել է նկարազարդող և գրաֆիկական դիզայներ՝ ավարտելով Նոսի արվեստի և դիզայնի քոլեջը։ Ոստիկանության պետ Ջոն Դրեյքն ասել է, որ Հեյլը կրակոցի պահին հսկողության տակ է եղել հուզական անհանգստության պատճառով և օրինական կերպով ձեռք է բերել յոթ հրազեն, այդ թվում՝ երեքը, որոնք հայտնաբերվել են կրակոցի վայրում, 2020 թվականի հոկտեմբերից մինչև 2022 թվականի հունիսն ընկած ժամանակահատվածում։ Մարդիկ, որոնք ճանաչում էին Հեյլին, ասում էին, որ նա դժվարությամբ է հաղթահարել 2022 թվականի ամռանը դասընկերուհու մահը։ Հեյլը ճանաչում էր նրան ավագ դպրոցից. նրանք բասկետբոլի թիմակիցներ էին։

## Զոհեր
Պատահական սպանվել է վեց մարդ, այդ թվում՝ երեք ուսանող և երեք աշխատակից։ Նրանցից 5-ի մահը վրա է հասել հիվանդանոցում, իսկ մեկը մահացել է դեպքի վայրում։ Զոհերի թվում էին Էվելին Դիքհաուսը, Ուիլյամ Քինին և Հալի Սքրագսը․ նրանցից յուրաքանչյուրը 9 տարեկան էր, ինչպես նաև ուսուցչի տեղակալ Սինթիա Փիկը, պահակ Մայք Հիլը և դպրոցի տնօրեն Քեթրին Քունսեն։ Բացի այդ, ոստիկաններից մեկը ապակու բեկորներից ձեռքի հատվածում կտրվածքներ է ստացել։

## Ծանոթագրություններ

Կատեգորիա:Զանգվածային սպանություններ ԱՄՆ-ում
Կատեգորիա:Սպանված ամերիկացի երեխաներ
Կատեգորիա:2023 իրադարձություններ
Կատեգորիա:Ձմեռ
Հայ-ռուսերեն բառարան (1947)

**Հայ-ռուսերեն բառարան**  հայ լեզվաբաններ Արարատ Ղարիբյանի, Երվանդ Տեր-Մինասյանի և Մամիկոն Գևորգյանի կազմած բառարանը, որը տպագրվել է ՀՍՍՌ ԳԱ Ն․ Մառի անվան լեզվի ինստիտուտը, 1947 թվականին։ Բառարանում տեղ են գտել այն ժամանակվա բանավոր խոսքի և գրականության մեջ ամենից հաճախ գործածվող մոտ 28000 բառ։

## Նկարագրություն
Հեղինակները գրքի առաջաբանում նշել են, որ բառարանը կարող է օգտակար լինել նրանց համար, ովքեր նպատակ ունեն ուսումնասիրելու հայոց և ռուսաց լեզուները։ Նրանք նաև նույն հատվածում նաև նշել են, որ շնորհակալ կլինեն ընթերցողների բոլոր դիտողությունների համար, որ կարվեն բառարանի այս կամ այն թերությունների շուրջ և հետագա հրատարակություններում կուղղվեն։

## Ծանոթագրություններ

Կատեգորիա:Բառարանագրություն
Կատեգորիա:Բառարաններ
Կատեգորիա:Բառարաններ ըստ տիպի
Սուր վիճակ (բժշկություն)

Բժշկության մեջ հիվանդությունը որպես **սուր** նկարագրելը նշանակում է, որ այն վերջերս է սկսվել, այն երբեմն նշանակում է կարճ տևողություն։ Քանականկան գնահատականը, թե ինչքան ժամանակ է զբաղեցնում «Կարճը» և «վերջերսը» պայմանավորված է ըստ հիվանդության համատեքստի, սակայն «սուր» բառի հիմնական նշանակումը միշտ հակադրվում է «քրոնիկին», որը նշանակում է երկարատև հիվանդություն (օրինակ՝ սուր լեյկոզ և քրոնիկ լեյկոզ)։

«Սուր հիվանդություն» համատեքստում այն վերաբերում է ցանկացած հիվանդության սուր փուլին (այսինքն՝ կարճ ընթացքին)։ Օրինակ՝ թռչնաբուծության մեջ խոցային էնտերիտի մասին հոդվածում հեղինակն ասում է, որ «սուր հիվանդության դեպքում կարող է աճել մահացությունը՝ առանց որևէ ակնհայտ նշանների»՝ նկատի ունենալով խոցային աղեբորբի սուր ձևը կամ փուլը։

## Նշանակության տարբերակներ
Ոտնաթաթի թեթև քերծվածքը սուր վնասվածք է։ Նմանապես, մեծահասակների շրջանում վերին շնչուղիների սուր ինֆեկցիաների և սուր գաստրոէնտերիտի դեպքերը մեղմ են և սովորաբար անցնում են մի քանի օրվա կամ շաբաթվա ընթացքում։

«Սուր» տերմինը ներառված է նաև մի քանի հիվանդությունների անվանման մեջ, ինչպիսիք են ծանր սուր շնչառական համախտանիշը, սուր լեյկոզը, սրտամկանի սուր ինֆարկտը և սուր հեպատիտը։ Սա հաճախ անհրաժեշտ է հիվանդություններն իրենց քրոնիկական ձևերից տարբերակելու համար, ինչպիսին է քրոնիկական լեյկոզը, կամ ընդգծում է հիվանդության հանկարծակի սկիզբը, օրինակ՝ սրտամկանի սուր ինֆարկտը։

### Հարակից տերմինաբանություն
Հարակից տերմինները ներառում են՝

Անհետաձգելի բուժօգնությունը՝ վաղ և մասնագիտացված վարումն է չափահաս բուժառուների, ովքեր ունեն հիվանդությունների լայն շրջանակ, որոնք պահանջում են շտապ օգնություն, սովորաբար ընդունվելուց կամ  ուղղորդվելուց հետո 48 ժամվա ընթացքում։

Անհետաձգելի օգնություն ցուցաբերղ հիվանդանոցները նախատեսված են կարճ ժամանակում բժշկական և/կամ վիրաբուժական մոտեցում և խնամք,ինչը հանդիսանում է անհետաձգելի բուժօգնության մասնագիտացումը Սուր հիվանդանոցներն այն հիվանդանոցներն են, որոնք նախատեսված են կարճաժամկետ բժշկական և/կամ վիրաբուժական բուժման և խնամքի համար, որը հանդիսանում է սուր բժշկության բժշկական մասնագիտություն, քանի որ հաճախ առաջնային բուժօգնությունը չի կարող ստանձնել այդ դերը։

## Ծանոթագրություններ

Կատեգորիա:Առողջապահություն
Կատեգորիա:Բժշկագիտություն
Կատեգորիա:Բժշկական ախտորոշում
Կատեգորիա:Բժշկական տերմիններ
Հալալ

[thumb|240px|Հալալ ռեստորան [Շանհայում]]**[[Հալալգոմ|Հալալ]]** (), այն ամենը, ինչը կարելի է և թույլատրվում է իսլամում (հարամի հակառակը)։ Հաճախ այս հասկացությունն օգտագործվում է մուսուլմանների համար թույլատրելի և պատշաճ սնունդը նշելու համար։

Տարբեր ձևերով ընդունելի են ցանկալիից (սուննա) չեզոքով (մուբահ) մինչև անցանկալի (մաքրուհե թանզիհի)։ Մուսուլմանական կենցաղում հալալը սովորաբար հասկացվում է որպես կենդանիների միս, որի օգտագործումը չի խախտում իսլամական սննդի արգելքները, բայց ընդհանուր առմամբ հալալը վերաբերում է մարդու կյանքի գրեթե ցանկացած ոլորտին՝ սնունդ, հագուստ, զարդեր, կոսմետիկա և օծանելիք, անձնական հիգիենա, հանգիստ, ժամանց, ֆինանսների ոլորտ, մարդկանց միջև հարաբերություններ, շրջակա միջավայր, կատարված աշխատանք, նրանց ունեցվածքի տնօրինում և այլն։ Հալալի հակառակը հարամն է (արգելված)։

## Ստուգաբանություն
**Հալալ** (حلال) բառի համար տրված են թարգմանության հետևյալ տարբերակները. թույլատրված, օրինական, ամբողջական, անքակտելի, օրինական գործողություն։

thumb|240px|Հալալ բաժին «Աշան»-ում

## Հալալ սնունդ
Ղուրանը հստակ սահմանել է այն մթերքների ցանկը, որոնց օգտագործումը իսլամում խստիվ արգելված է։ Դրանց թվում են սատկած միս (լեշ), խոզի միս և այլ կենդանիներ, որոնք նշված են Ալ-Մաիդա սուրայի երրորդ այաթում (Ճաշ)։

## Ֆինանսներ

[thumb|240px|Իսլամական բանկ [Ջիբութիում]]

Ֆինանսական ոլորտի հետ կապված «հալալ» տերմինը ենթադրում է հետևյալ հիմնարար սկզբունքների և սահմանափակումների պահպանում․
* վարկի տոկոսների (վաշխառության) արգելում
* մասնակիցների միջև շահույթի և կորուստների ռիսկերի բաժանում
* ռիսկային ներդրումների արգելք
* շարիաթի կողմից արգելված գործունեության, ակտիվների և արտադրության ֆինանսավորման արգելք (պոռնոգրաֆիա, ալկոհոլ, թմրանյութեր և այլն)։

## Ծանոթագրություններ

Կատեգորիա:Արաբական բառեր և արտահայտություններ
Կատեգորիա:Իսլամ
Կատեգորիա:Իսլամական աստվածաբանություն
Կատեգորիա:Իսլամական իրավունք
Կատեգորիա:Իսլամական մշակույթ
Կատեգորիա:Իսլամական տերմիններ
Կատեգորիա:Կրոնական տերմինաբանություն
Կատեգորիա:Շարիաթ
Կատեգորիա:Սննդի և ըմպելիքի մշակույթ
Կատեգորիա:Սնունդը կրոնում
Կատեգորիա:Տերմինաբանություն